杭州燕思閣分題四首 七言得胡龏馬
作者：沈遘
朝代：宋

paragraphs: 古來畫馬爲世貴，前有韓幹後胡龏。
幹之所圖獨御蚤，鑄金有式易爲好。
龏閱衆馬兼漢胡，遂窮能事絕代無。
陰山七騎實龏造，傳之至今爲畫寶。
筆端神妙難盡譽，會見真馬騰在圖。
真馬今人亦何識，但愛幹馬肥且澤。
後世復有伯樂生，丹青雖渝尚典刑。